rejauldu/bengali-wikipedia huggingface dataset:
আশরাফ উদ্দিন খান ইমু (জন্ম: ১ জানুয়ারি ১৯৫০) বাংলাদেশের ঢাকা জেলার রাজনীতিবিদ, মুক্তিযোদ্ধা ও তৎকালীন ঢাকা-১২ আসনের সাবেক সংসদ সদস্য।   প্রাথমিক জীবন  আশরাফ উদ্দিন খান ইমু ১ জানুয়ারি ১৯৫০ সালে ঢাকা জেলার সাভারের গেন্ডায় জন্মগ্রহণ করেন। তার পিতার নাম কবির উদ্দিন খান (তারা মিয়া) ছিলেন সাভার আওয়ামী লীগের প্রতিষ্ঠাতা সভাপতি। মাতার নাম অজিফা খানম। এক ভাই দুই বোনের মধ্যে তিনি ছিলেন সবার ছোট।  তিনি সাভার অধরচন্দ্র উচ্চ বিদ্যালয় থেকে এসএসসি এবং মানিকগঞ্জ দেবেন্দ্র কলেজ থেকে এইচএসসি পাশ করে জগন্নাথ কলেজ থেকে স্নাতক ডিগ্রী অর্জন করেন।  তার তিন ছেলে যথাক্রমে বড় ছেলে গোলাম মহিউদ্দিন খান শান্তুনু, মেঝ ছেলে গোলাম শফিউদ্দিন খান ও ছোট ছেলে গোলাম ফয়েজ উদ্দিন খান।   রাজনৈতিক জীবন  আশরাফ উদ্দিন খান ইমু ঢাকা জেলা আওয়ামী লীগের সহসভাপতি। তিনি ১৯৬৪ সালে ছাত্রলীগে যোগদান করে ১৯৬৫ সালে জগন্নাথ কলেজে ছাত্রলীগের যুগ্মসম্পাদক হিসেবে দায়িত্ব পালন করেন। ১৯৬৮ সালে মানিকগঞ্জ জেলা ছাত্রলীগের সাধারণ সম্পাদক হন। ১৯৭১ সালে মুক্তিযুদ্ধে অংশগ্রহণ করে সাভারের কমান্ডার হিসাবে দায়িত্ব পালন করেন। ১৯৭৩ সালে সাভার আওয়ামী লীগের সাংগঠনিক সম্পাদকের দায়িত্ব পালন করেন।  তিনি ১৯৮৮ সালের চতুর্থ জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে সম্মিলিত বিরোধী দলের হয়ে তৎকালীন ঢাকা-১২ আসন থেকে সংসদ সদস্য নির্বাচিত হন।  ১৯৮৫ সালে সাভার উপজেলা প্রথম নির্বাচিত চেয়ারম্যান ও ১৯৯৪-২০০৩ মেয়াদে সাভার পৌরসভার প্রথম নির্বাচিত চেয়ারম্যান হিসেবেও দায়িত্ব পালন করেছেন তিনি। এছাড়াও তিনি ১৯৭৩ থেকে ১৯৭৬ সাল পর্যন্ত সাভার ইউনিয়নের চেয়ারম্যান হিসেবে দায়িত্ব পালন করেছিলেন।  ১৯৯১ সালের পঞ্চম জাতীয় সংসদ নির্বাচনে স্বতন্ত্র প্রার্থী হিসেবে ও ১২ জুন ১৯৯৬ সালের সপ্তম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন ঢাকা-১২ আসন থেকে পরাজিত হয়েছিলেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:ঢাকা জেলার রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:বাংলাদেশের মুক্তিযোদ্ধা বিষয়শ্রেণী:চতুর্থ জাতীয় সংসদ সদস্য বিষয়শ্রেণী:জগন্নাথ কলেজের প্রাক্তন শিক্ষার্থী বিষয়শ্রেণী:১৯৫০-এ জন্ম বিষয়শ্রেণী:দেবেন্দ্র কলেজের প্রাক্তন শিক্ষার্থী
কুষ্টিয়া নামে বাংলাদেশে একটি শহর রয়েছে। এছাড়াও কুষ্টিয়া দ্বারা যা কিছু বোঝানো হতে পারে:   কুষ্টিয়া জেলা, বাংলাদেশের খুলনা বিভাগের একটি জেলা।  কুষ্টিয়া সদর উপজেলা, কুষ্টিয়া জেলার একটি উপজেলা।  কুষ্টিয়া পৌরসভা, কুষ্টিয়া শহরের শাসক স্থানীয় সরকার সংস্থা।  পুরাতন কুষ্টিয়া, কুষ্টিয়া জেলার একটি গ্রাম ও বিলুপ্ত শহর কুষ্টিয়া ইউনিয়ন,  ময়মনসিংহ জেলার সদর উপজেলার অন্তর্গত একটি ইউনিয়ন।  বিষয়শ্রেণী:দ্ব্যর্থতা নিরসন পাতা
এন পল দিবাকর একটি দলিত কর্মী World Conference Against Racism, Geneva, May 2000. Internet, accessed 30 June 2008. এবং দিল্লিতে অবস্থিত দলিত মানবাধিকার বিষয়ক জাতীয় প্রচারণার প্রাক্তন সাধারণ সম্পাদক।  তিনি পূর্বে অন্ধ্র প্রদেশের দলিত-বহুজন অধিকার সংগঠন, দলিত বহুজন শ্রমিক ইউনিয়নের সাধারণ সম্পাদক ছিলেন।  তথ্যসূত্র   আরও পড়া     বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:ভারতীয় নাগরিক অধিকার কর্মী বিষয়শ্রেণী:মাদ্রাজ বিশ্ববিদ্যালয়ের প্রাক্তন শিক্ষার্থী বিষয়শ্রেণী:তেলুগু ব্যক্তি বিষয়শ্রেণী:দলিত সক্রিয়কর্মী বিষয়শ্রেণী:ভারতীয় খ্রিস্টান
তালুকদার মোহাম্মাদ লোকমান হাকিম একজন বাংলাদেশী অধ্যাপক ও বিশ্ববিদ্যালয় প্রশাসক। তিনি ইসলামী বিশ্ববিদ্যালয়, বাংলাদেশের ইসলামের ইতিহাস ও সংস্কৃতি বিভাগের অধ্যাপক। তিনি জুলাই ২০২১ সালে শরীয়তপুরের জেড এইচ সিকদার বিজ্ঞান ও প্রযুক্তি বিশ্ববিদ্যালয়ের উপাচার্য হিসাবে নিয়োগ প্রাপ্ত হন। এছাড়াও ইতিপূর্বে তিনি ইসলামী বিশ্ববিদ্যালয়ের প্রক্টরের দায়িত্ব পালন করেন।   প্রাথমিক জীবন  তালুকদার লোকমান হাকিম ১৯৬৪ সালের ৩০ ডিসেম্বর বাগেরহাটের মোড়েলগঞ্জের পুটিখালী ইউনিয়নের ভাটখালী গ্রামে জন্মগ্রহণ করেন। তার পিতার নাম সিরাজ উদ্দিন তালুকদার। তিনি খুলনার হ্যানয় রেলওয়ে হাই স্কুল থেকে ১৯৮০ সালে এসএসসি এবং খুলনা মজিদ মেমোরিয়াল সিটি কলেজ থেকে ১৯৮৯ সালে এইচএসসি পাশ করেন। এরপরে রাজশাহী বিশ্ববিদ্যালয়ের ইসলামের ইতিহাস ও সংস্কৃতি বিভাগ থেকে ১৯৯১ সালে স্নাতক ও ১৯৯৩ সালে স্নাতকোত্তর ডিগ্রি অর্জন করেন। এরপরে ২০০৫ রাজশাহী বিশ্ববিদ্যালয়ের ইসলামের ইতিহাস ও সংস্কৃতি বিভাগের ইমেরিটাস অধ্যাপক এ কে এম ইয়াকুব আলীর তত্বাবাধনে ইসলামী বিশ্ববিদ্যালয়, বাংলাদেশ থেকে পিএইচডি সনদ অর্জন করেন।   কর্মজীবন  তালুকদার লোকমান হাকিম ৫ অক্টোবর ১৯৯৫ সালে পঞ্চদশ বাংলাদেশ সিভিল সার্ভিস পরীক্ষায় শিক্ষা ক্যাডারে উত্তীর্ণ হয়ে নীলফামারী সরকারি কলেজে প্রভাষক পদে যোগদান করেন। ১৯৯৬ সালে ইসলামী বিশ্ববিদ্যালয়ে ইসলামের ইতিহাস ও সংস্কৃতি বিভাগের প্রভাষক পদে যোগ দেন।একই বিশ্ববিদ্যালয়ে ইসলামের ইতিহাস ও সংস্কৃতি বিভাগে তিনি ১৯৯৯ সালে তিনি সহকারী অধ্যাপক, ২০০৫ সালে সহযোগী অধ্যাপক এবং ২০০৯ সালে অধ্যাপক পদে অধ্যাপনা করেছেন।  তিনি ইসলামী বিশ্ববিদ্যালয়ের জাতির পিতা বঙ্গবন্ধু শেখ মুজিবুর রহমান হলের প্রভোষ্টের দায়িত্ব পালন করেন। এছাড়াও বিশ্ববিদ্যালয়ের সহকারী প্রক্টর, ছাত্র উপদেষ্টা, প্রভোষ্ট কাউন্সিলের সভাপতি সহ আরো বিভিন্ন দায়িত্ব পালন করেন। বিশ্ববিদ্যালয়ের শিক্ষায়তনিক ও প্রশাসনিক দায়িত্বের বাইরে তিনি শাপলা ফোরামের কার্যনির্বাহি পরিষদের একজন সদস্য। তিনি ২০১৪ সালে ইসলামী বিশ্ববিদ্যালয়ের প্রক্টর হিসাবে নিযুক্ত হোন, এরপরে ৩০ জুলাই বাংলাদেশের রাষ্ট্রপতি কর্তৃক শরীয়তপুরের জেড এইচ সিকদার বিজ্ঞান ও প্রযুক্তি বিশ্ববিদ্যালয়ের উপাচার্য হিসাবে নিয়োগ প্রাপ্ত হন।   আরও দেখুন    খোন্দকার আব্দুল্লাহ জাহাঙ্গীর  রাশিদ আসকারী  মোঃ শাহিনুর রহমান   তথ্যসূত্র   বিষয়শ্রেণী:ইসলামী বিশ্ববিদ্যালয়, বাংলাদেশের শিক্ষক বিষয়শ্রেণী:জেড এইচ সিকদার বিজ্ঞান ও প্রযুক্তি বিশ্ববিদ্যালয়ের উপাচার্য বিষয়শ্রেণী:বাগেরহাট জেলার ব্যক্তি বিষয়শ্রেণী:রাজশাহী বিশ্ববিদ্যালয়ের প্রাক্তন শিক্ষার্থী বিষয়শ্রেণী:ইসলামী বিশ্ববিদ্যালয়, বাংলাদেশের প্রাক্তন শিক্ষার্থী বিষয়শ্রেণী:১৯৬৪-এ জন্ম বিষয়শ্রেণী:সরকারি মজিদ মেমোরিয়াল সিটি কলেজের প্রাক্তন শিক্ষার্থী
আ ডার্টি ওয়েস্টার্ন  (ইংরেজি: A Dirty Western) একটি ১৯৭৫ সালে নির্মিত পর্নোগ্রাফিক পশ্চিমা চলচ্চিত্র। এটি পরিচালনা করেছেন জোসেফ এফ. রবার্টসন এবং এতে অভিনয় করেছেন বারবারা বারবন। রাস মেয়ারের তৈরি নিউডি-কিউটি চলচ্চিত্র উইল্ড গালস অব নেইকেড ওয়েস্ট (১৯৬২) এবং কঠোর আদিরসাত্মক চলচ্চিত্র সুইট স্যাভেজ (১৯৭৯)-এর মতো এই চলচ্চিত্রটি পশ্চিমা ঘরানায় বিরল ধরনের পর্নো ছবি।  অভিনেতা ও চরিত্রাবলী  বারবারা বারবন – সারা চরিত্রে  রিচার্ড ও’নিল – নেট চরিত্রে  জেফ্রি পার্কার – শেরিফ জোশ  ডিক পেইন – লুক  লেভি রিচার্ডস – বার্নি  আরও দেখুন  ১৯৭৫ সালের আমেরিকান চলচ্চিত্রের তালিকা  তথ্যসূত্র  বহিঃসংযোগ    বিষয়শ্রেণী:১৯৭৫ সালের চলচ্চিত্র বিষয়শ্রেণী:আমেরিকান ধর্ষণ ও প্রতিশোধমূলক চলচ্চিত্র বিষয়শ্রেণী:১৯৭০-এর দশকের ইংরেজি ভাষার চলচ্চিত্র বিষয়শ্রেণী:১৯৭০-এর দশকের আদিরসাত্মক চলচ্চিত্র বিষয়শ্রেণী:১৯৭০-এর দশকের ওয়েস্টার্ন চলচ্চিত্র বিষয়শ্রেণী:আমেরিকান আদিরসাত্মক চলচ্চিত্র বিষয়শ্রেণী:আমেরিকান ওয়েস্টার্ন চলচ্চিত্র বিষয়শ্রেণী:১৯৭০-এর দশকের আমেরিকান চলচ্চিত্র বিষয়শ্রেণী:ইংরেজি ভাষার ওয়েস্টার্ন চলচ্চিত্র
১৯৬১ গ্রেগরীয় বর্ষপঞ্জির একটি সাধারণ বছর। ঘটনার তালিকা  জানুয়ারি  ফেব্রুয়ারি  মার্চ  এপ্রিল  মে  জুন  জুলাই  আগস্ট  সেপ্টেম্বর  অক্টোবর  নভেম্বর  হাংরি আন্দোলন এর সূত্রপাত, ইংরেজিতে Weekly Manifesto of Hungry Generation প্রকাশের মাধ্যমে । আরম্ভ করেছিলেন মলয় রায়চৌধুরী, শক্তি চট্টোপাধ্যায়, সমীর রায়চৌধুরী এবং হারাধন ধাড়া (দেবী রায়) ।   ডিসেম্বর    জন্ম   জানুয়ারি  ফেব্রুয়ারি  মার্চ  এপ্রিল  মে  জুন  জুলাই  আগস্ট ২৮ — রিজভী মুফতি –– শ্রীলঙ্কার প্রধান মুফতি (জ. ১৯৬১)  সেপ্টেম্বর  অক্টোবর  নভেম্বর  ১৬ – জ্যোতি প্রকাশ তামাং –– ভারতীয় অণুজীববিজ্ঞানী। (মৃ. ২০২৫) ডিসেম্বর   মৃত্যু   মুফতি আজিজুল হক, বাংলাদেশি ইসলামি পণ্ডিত ও সুফি সাধক  জানুয়ারি  ফেব্রুয়ারি  মার্চ  এপ্রিল  মে  জুন  জুলাই  আগস্ট  সেপ্টেম্বর  অক্টোবর  নভেম্বর  ডিসেম্বর  বিষয়শ্রেণী:১৯৬১
বাংলাদেশ অভ্যন্তরীণ নৌ-পরিবহন করপোরেশন বা বিআইডব্লিউটিসি বাংলাদেশ সরকারের মালিকানাধীন একটি প্রতিষ্ঠান যা বাংলাদেশের নদীসমূহে জাহাজ, ফেরী, নৌযান পরিচালনার দায়িত্ব পালন করে   রাষ্ট্রায়ত্ত প্রতিষ্ঠানটির প্রধান কার্যালয় ঢাকায় অবস্থিত।  ইতিহাস বাংলাদেশ স্বাধীনতা লাভের পর ১৯৭২ সালে কোম্পানিটি প্রতিষ্ঠিত হয়। তৎকালীন পূর্ব পাকিস্তান শীপীং করপোরেশন ও অন্যান্য ব্যক্তি মালিকানাধীন শীপীং করপোরেশনকে জাতীয়করণ করার মাধ্যমে কোম্পানিটি প্রতিষ্ঠিত হয়।  তথ্যসূত্র  বিষয়শ্রেণী:১৯৭২-এ বাংলাদেশে প্রতিষ্ঠিত বিষয়শ্রেণী:বাংলাদেশের সরকারি প্রতিষ্ঠান অ বিষয়শ্রেণী:বাংলাদেশের সরকারি মালিকানাধীন কোম্পানি বিষয়শ্রেণী:ঢাকা ভিত্তিক সংগঠন
চিত্র  অযোগ্য ভুক্তিকারণ  যোগ্য   জুন ২২       ১৫৯৩ – হাবসবার্গ সেনারা ক্রোয়েশিয়া রাজ্যে সিসাকের যুদ্ধ-এ অটোমান সাম্রাজ্যের বৃহত্তর বাহিনীকে পরাজিত করে, যার ফলে দীর্ঘ তুর্কি যুদ্ধের সূচনা হয়।    ১৯১১ – রাজা পঞ্চম জর্জ এবং রানি মেরি (চিত্রে উভয়) লন্ডনের ওয়েস্টমিনস্টার অ্যাবে-তে রাজ্যাভিষেক সম্পন্ন করেন।    ১৯৪১ – দ্বিতীয় বিশ্বযুদ্ধ: অক্ষ শক্তি সৈন্যরা সোভিয়েত ইউনিয়ন আক্রমণ শুরু করলে, লিথুয়ানিয়ান অ্যাক্টিভিস্ট ফ্রন্ট সোভিয়েত দখলদারিত্ব থেকে লিথুয়ানিয়াকে মুক্ত করতে একটি বিদ্রোহ শুরু করে।    ১৯৭৯ – ব্রিটিশ লিবারেল পার্টি-র প্রাক্তন নেতা জেরেমি থর্প নরম্যান স্কটকে হত্যার ষড়যন্ত্রের অভিযোগ থেকে মুক্তি পান, যিনি থর্পের সাথে তার সম্পর্কের অভিযোগ করেছিলেন।    ২০০২ – ৬.৫ মাত্রার ভূমিকম্প ইরানের উত্তরপশ্চিমে আঘাত হানে, যাতে অন্তত ২৩০ জন নিহত ও ১,৩০০ জন আহত হয়; ধীরগতির সরকারি প্রতিক্রিয়ায় পরবর্তীতে ব্যাপক জনরোষ সৃষ্টি হয়।
এই টেমপ্লেটটি উইকিপিডিয়া:ব্যবহারকারী স্ক্রিপ্ট-এ ব্যবহারের জন্য তৈরি করা হয়েছে, তবে এটি যেকোন স্থানে ব্যবহার করা যাবে।   ব্যবহার  {{ব্যবহারকারী স্ক্রিপ্ট |কোড= [.js ঠিকানা] |নাম= [স্ক্রিপ্টের নাম] |নথি= [নথির পাতা] }}   উদাহরণ  সকল পরামিতি দিয়ে: {{ব্যবহারকারী স্ক্রিপ্ট|নাম=তথ্যসূত্র-সম্প্রসারক!!|কোড=ব্যবহারকারী:আফতাবুজ্জামান/তথ্যসূত্র-সম্প্রসারক.js|নথি=ব্যবহারকারী:আফতাবুজ্জামান/তথ্যসূত্র-সম্প্রসারক}} ফলাফল দেয়:  কেবল কোড: {{ব্যবহারকারী স্ক্রিপ্ট|কোড=ব্যবহারকারী:আফতাবুজ্জামান/তথ্যসূত্র-সম্প্রসারক.js}} ফলাফল দেয়:  কেবল নথি: {{ব্যবহারকারী স্ক্রিপ্ট|নথি=ব্যবহারকারী:আফতাবুজ্জামান/তথ্যসূত্র-সম্প্রসারক}} ফলাফল দেয়:   নির্দিষ্ট ইনস্টলকরণ নির্দেশাবলী দেখাতে {{সূত্র তালিকা}} ব্যবহার করুন   আরও দেখুন    উইকিপিডিয়া:ব্যবহারকারী স্ক্রিপ্ট/তালিকা  *
গে লেসবিয়ান ইনফো সেন্টার ( ) সার্বিয়ার একটি দাতব্য সংস্থা যারা লেসবিয়ান, গে এবং উভকামী সম্প্রদায়ের মানুষদের অধিকারের জন্য কর্মরত। ২০০৯ সালে সার্বিয়ান সমকামী সাংবাদিক, ব্লগার এবং লেখক প্রেড্রাগ আজদেজকোভিচ এই সংস্থার প্রতিষ্ঠা করে। গনমাধ্যম, সংস্কৃতি এবং শিল্পের মাধ্যমে এলজিবিটিকিউ সম্প্রদায়ের সামাজিক অধিকারের স্বপক্ষে প্রচারের জন্য এই সংস্থার উদ্ভব। এছাড়াও এই সংস্থার অন্যান্য কর্মসূচীর মধ্যে আছে; এলজিবিটি মানবাধিকার সংক্রান্ত তথ্য সংগ্রহ করা এবং সেই অধিকার লঙ্ঘনের ঘটনাগুলি নথিভুক্ত করা; মানবাধিকার উন্নয়নে ইতিবাচক উদ্যোগগুলিকে স্বীকৃতি দেওয়া ও তা প্রচার করা এবং গণমাধ্যম, সাংবাদিক সংস্থা, সাংস্কৃতিক প্রতিষ্ঠান ও সরকারি সংস্থার সঙ্গে সহযোগিতা গড়ে তোলা।   বর্তমান কাজ  আঞ্চলিক গে লেসবিয়ান তথ্য পোর্টাল - গে-ইকো  গে-ইকো হল আঞ্চলিক গে এবং লেসবিয়ান সম্প্রদায়ভুক্ত মানুষদের তথ্যভান্ডার। এখানে মূলত ক্রোয়েশিয়া, বসনিয়া ও হার্জেগোভিনা, মন্টিনিগ্রো এবং সার্বিয়ার সমকামী সম্প্রদায়ভুক্ত মানুষদের সংবাদ এবং তথ্য সংরক্ষিত করে রাখা হয়। ২০০১ সালে এই তথ্যভান্ডারটি গঠিত হয়েছিল। ২০০৯ সালের একটি বিশ্লেষণে দেখা গেছে যে সার্বিয়ান গনমাধ্যমে সবচেয়ে আলোচিত ওয়েবসাইট গুলির মধ্যে একটি ছিল গে-ইকো।   মার্লিঙ্কা - আন্তর্জাতিক কুইয়ার চলচ্চিত্র উৎসব  ২০০৯ সালের ডিসেম্বরে, গে লেসবিয়ান ইনফো সেন্টারের  পক্ষ থেকে মার্লিঙ্কা – আন্তর্জাতিক কুইয়ার চলচ্চিত্র উৎসবের আয়োজন করা হয়। এই উৎসবে প্রায় পাঁচ শতাধিক দর্শক অংশগ্রহণ করেন এবং মোট দশটি চলচ্চিত্র প্রদর্শিত হয়। এটি একটি সর্বজনীন উৎসব ছিল এবং গণমাধ্যমেও এই উৎসব সম্পর্কে ঘোষণা করা হয়েছিল। উৎসবটি নির্বিঘ্নে সম্পন্ন হয় এবং আয়োজকদের কোনো অপ্রীতিকর ঘটনার সম্মুখীন হতে হয়নি।  ২০১০ সালের ফেব্রুয়ারি মাসে মার্লিঙ্কা উৎসবটি ২০০৯ সালের সেরা যুব প্রকল্প হিসেবে ক্রিস্টাল পুরস্কার  লাভ করে। এই উৎসব সার্বিয়ায় কুইয়ার সংস্কৃতির প্রচার ও গ্রহণযোগ্যতা বৃদ্ধিতে একটি গুরুত্বপূর্ণ ভূমিকা পালন করে। Dodeljene Kristalne nagrade   গে ম্যাগাজিন অপটিমিস্ট  ২০১১ সালের জুলাই মাসে, গে লেসবিয়ান ইনফো সেন্টারের পক্ষ থেকে অপটিমিজম  নামক একটি মাসিক পত্রিকা বা ম্যাগাজিন প্রকাশ করা হয়। প্রথম মুদ্রিত সংখ্যা প্রকাশের পরেই ম্যাগাজিনের নাম পরিবর্তন করে অপটিমিস্ট  রাখা হয়। এই ম্যাগাজিনটি প্রতি দুই মাস অন্তর ছাপানো হয় এবং সার্বিয়ার বিভিন্ন গে ক্লাব-সংগঠন ও পানশালায় বিনামূল্যে বিতরণ করা হয়। এছাড়াও, পাঠকের সুবিধার্থে এটি অনলাইনেও সহজলভ্য। Optimist magazine    তথ্যসূত্র    বহিঃসংযোগ    জিএলআইসি – গে লেসবিয়ান ইনফো সেন্টার  আঞ্চলিক সমকামী লেসবিয়ান তথ্য পোর্টাল গে-ইকো  মার্লিঙ্কা উৎসব  অপটিমিস্ট মযাগাজিন  সমকামী সার্বিয়া গাইড  বিষয়শ্রেণী:২০০৯-এ প্রতিষ্ঠিত সংগঠন বিষয়শ্রেণী:এলজিবিটিকিউ-সম্পর্কিত সংস্থা
জিগনেশকুমার সেবক একজন ভারতীয় রাজনীতিবিদ। তিনি ২০১৯ সালের উপ-নির্বাচনে লুনাওয়াদা আসন থেকে ভারতীয় জনতা পার্টির হয়ে গুজরাটের বিধানসভার সদস্য হিসেবে নির্বাচিত হন। রতনসিংহ রাঠোর সংসদে নির্বাচিত হওয়ার কারণে উপনির্বাচনের ঘটনা ঘটে।     তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:গুজরাতের ভারতীয় জনতা পার্টির রাজনীতিবিদ বিষয়শ্রেণী:গুজরাত বিধানসভার সদস্য বিষয়শ্রেণী:মহীসাগর জেলার ব্যক্তি বিষয়শ্রেণী:গুজরাত বিধানসভার সদস্য ২০১৭-২০২২
আবু আল-ফাদল আবদুল্লাহ বিন মুহাম্মদ বিন আল-সিদ্দিক আল-ঘুমারি ( ; ১৯১০ – ১৯৯৩) একজন মুসলিম প্রচারক, হাদিসের পণ্ডিত, আইনবিদ এবং মরক্কোর ধর্মতত্ত্ববিদ ছিলেন।Mustafa Shah, The Hạdīth: Scholarship, perspectives, and criticism, Routledge, 2010, p. 210   জীবন   ঘুমারি ১৯১০ সালে তানজাহে জন্মগ্রহণ করেন এবং ১৯৯৩ সালে সেখানেই মারা যান।The Biography of Abu al Fadl Abdullah bin as-Siddiq al-Ghumari who died in the year 1413AH, written and translated by Riad Nachef. Available at:*Ayouby.com *Riad Nachef, Islamic Affairs  শৈশবে তিনি প্রাথমিকভাবে তার পিতা ইসলামিক পণ্ডিত মুহাম্মদ বিন আল-সিদ্দিক আল-ঘুমারির কাছে শিক্ষা গ্রহণ করেছিলেন। তিনি আরবি ব্যাকরণে বুলুগ আল মারাম, আলফিয়া এবং আজারুমিয়া ছাড়াও অল্প বয়সেই কুরআন হাফেজ হয়েছিলেন।  ঘুমারি পরে তার উচ্চ শিক্ষার জন্য ফেজ ভ্রমণ করেন, কিন্তু তারপর আল-কারাওইন বিশ্ববিদ্যালয়ে ভর্তি হন। সেখানে থাকাকালীন তিনি ইউনেস্কোর বিশ্ব ঐতিহ্যবাহী স্থান কাইরুয়ান জামে মসজিদ, এবং মুসলিম ধর্মীয় শিক্ষার গুরুত্বপূর্ণ আসনও অধ্যয়ন করেন।Great Mosque of Kairouan (discoverislamicart.org)  অধ্যয়ন চলাকালীন ঘুমারি সুন্নি ইসলামের প্রামাণিক পাঠ্য অধ্যয়ন করেন, যার মধ্যে সহিহ আল-বুখারির আল-কাস্তালানীর ব্যাখ্যা এবং খলিল ইবনে ইসহাক আল-জুন্দির রচনাগুলি অন্তর্ভুক্ত ছিল। অবশেষে ঘুমারি ১৯৩০ সালে কারাওইন থেকে আল-আজহার বিশ্ববিদ্যালয়ে চলে আসেন এবং পরের বছর স্নাতক লাভ করেন। শিক্ষা চলাকালীন সময় ঘুমারি আল-কাওসারির একজন ছাত্র ছিলেন, যার মধ্যে ঘুমারি পরে অত্যন্ত নেতিবাচক দৃষ্টিভঙ্গি পোষণ করতেন।Gibril Haddad, The Ghumari School. 6 December 2002: Living Islam. Last updated 2 June 2003.  বিংশ শতাব্দীর মাঝামাঝি মুসলিম ব্রাদারহুডের প্রভাব সম্পর্কে বৃহত্তর আরব বিশ্বের ভয়ের কারণে ঘুমারির বিরুদ্ধে একটি বিদেশী গোষ্ঠীর সাথে সম্পর্ক থাকার অভিযোগ আনা হয়েছিল। ১৯৬১ সালে তাকে দশ বছরের কারাদণ্ডে দণ্ডিত করা হয়েছিল (সম্ভবত তার সময় মিশরে কাটানোর কারণে যেখানে ব্রাদারহুড গঠিত হয়েছিল)। তার বড় ভাই আহমদ আল-ঘুমারি তার ছোট ভাইয়ের দীর্ঘ সাজার কথা শুনে অসুস্থ হয়ে পড়েন এবং আট মাস পরে মারা যান।   শিক্ষক   তিনি মুহাম্মদ আল-তাহির ইবনে আশুর, ইউসুফ নাবহানি, মুহাম্মদ জাহেদ কাওসারি, মুহাম্মদ বাখিত আল-মুতাঈ এবং হাসনাইন মুহাম্মদ মাখলুফের অধীনে অধ্যয়ন করেন।   ছাত্র   ঘুমারির ছাত্রদের মধ্যে ছিলেন সালাহ উদ দীন আত তিজানি এবং মুহাম্মদ বিন ইয়াহিয়া আল-নিনোভি, হাসান আল-কাত্তানি।Shaykh Muhammad Bin Yahya An-Ninowy. 2009: Al Buruj Press.Shaykh Muhammad al-Ninowy: Senior Instructor. The Deen Institute.Shaykh Muhammad al-Ninowy. Gateway to Divine Mercy. হামজা ইউসুফ তার কাছ থেকে ইজাযা লাভ করেন।, Cordoba Academy. Accessed February 17, 2013.   উদ্ধৃতি    বহিঃসংযোগ   শেখ আবদুল্লাহ আল-সিদ্দিক আল-ঘুমারির জীবনী   ইবনে আল-সিদ্দিক পরিবারের আরবি অনলাইন জীবনী    বিষয়শ্রেণী:আশআরি ব্যক্তি বিষয়শ্রেণী:মুহাদ্দিস বিষয়শ্রেণী:সুন্নি সুফি বিষয়শ্রেণী:১৯১০-এ জন্ম বিষয়শ্রেণী:১৯৯৩-এ মৃত্যু বিষয়শ্রেণী:মরক্কী সুফি লেখক বিষয়শ্রেণী:২০শ শতাব্দীর ইসলামের মুসলিম পণ্ডিত বিষয়শ্রেণী:সুন্নি ফিকহ পণ্ডিত বিষয়শ্রেণী:সুন্নি মুসলিম পণ্ডিত বিষয়শ্রেণী:সুন্নি ইমাম বিষয়শ্রেণী:আল-আজহার বিশ্ববিদ্যালয়ের প্রাক্তন শিক্ষার্থী
দ্য এডাব্লিউএ ইন্টারন্যাশনাল টেলিভিশন চ্যাম্পিয়নশিপ (বাংলাঃ এডাব্লিউএ আন্তর্জাতিক টেলিভিশন শিরোপা) মার্কিন যুক্তরাষ্ট্রের বিলুপ্ত পেশাদার কুস্তি সংস্থা আমেরিকান রেসলিং এসোসিয়েশন(এডাব্লিউএ) কর্তৃক প্রবর্তিত পেশাদার কুস্তি শিরোপা ছিল। ১৯৮৭ হতে ১৯৮৯ পর্যন্ত স্বল্প সময় সক্রিয় থাকা শিরোপাটি মূলত ইএসপিএন চ্যানেলের জন্য প্রযোজিত এডাব্লিউএ চ্যাম্পিয়নশিপ রেসলিং -এর প্রবর্তিত হয়েছিল। শিরোপাটির জীবদ্দশায় মাত্র দুইজন কুস্তিগির - গ্রেগ গানিয়ে ও রন গারভিন এই শিরোপাটি জয়ের কৃতিত্ব দেখিয়েছিলেন।   শিরোপার ইতিহাস  ইএসপিএন চ্যানেলে প্রচারিত এডাব্লিউএ চ্যাম্পিয়নশিপ রেসলিং অনুষ্ঠানের জন্য প্রবর্তিত শিরোপাটির জন্য কয়েক মাস ব্যাপী একটি প্রতিযোগিতা হয়েছিল। পেশাদার কুস্তি ব্যক্তিত্ব ল্যারি নেলসনের ব্যাখ্যানুসারে এই প্রতিযোগিতায় প্রতি কুস্তিগির 'পিনফল' অথবা 'সাবমিশন'-এর মাধ্যমে জয়ের জন্য ৫ পয়েন্ট অর্জন, বিপরীতে হারের জন্য পাঁচ পয়েন্ট কর্তন; 'কাউন্ট আউট' ও প্রতিপক্ষের 'অযোগ্যতা'র কারণে জয়ের জন্য ২.৫ অর্জন, বিপরীতে হারের জন্য ২.৫ পয়েন্ট কর্তন ব্যবস্থা ছিল। এভাবে সর্বাগ্রে যে দুইজন কুস্তিগির ৫০ পয়েন্ট অর্জন করেছিলেন, তারাই এই শিরোপার জন্য চূড়ান্ত লড়াই করেছিলেন। ২৭ ডিসেম্বর, ১৯৮৭-এ কয়েক মাস ব্যাপী আয়োজিত একটি প্রতিযোগিতার ফাইনালে এড্রিয়ান এডনিসকে হারিয়ে গ্রেগ গানিয়ে এই শিরোপার প্রথম বিজয়ী হয়েছিলেন। সক্রিয় থাকা অবস্থায় মাত্র দুইজন কুস্তিগির শিরোপাটি ধারণ করেছিলেন। গ্রেগ গানিয়ে এই শিরোপার প্রথম ও শেষ বিজয়ী। এছাড়াও কুস্তিগির রন গারভিন এই শিরোপার দ্বিতীয় বিজয়ী ব্যক্তি। ১ অক্টোবর, ১৯৮৯-এ শিরোপাটি নিষ্ক্রিয় করা হয়।   আরো দেখুন    এডাব্লিউএ আমেরিকা'স চ্যাম্পিয়নশিপ  ডাব্লিউসিডাব্লিউ ইন্টারন্যাশনাল ওয়ার্ল্ড হেভিওয়েট চ্যাম্পিয়নশিপ   তথ্যসূত্র   বিষয়শ্রেণী:পেশাদার কুস্তির চ্যাম্পিয়নশিপ
১৯৫০ (গ্রেগরিয়ান ক্যালেন্ডার) হল একটি দশক যা ১৯৫০ থেকে ১৯৫৯ পর্যন্ত বিস্তৃত ১০ বছর। এই সময়কালটি আন্তর্জাতিক দৃষ্টিকোণ থেকে ১৯৫০-এর দশক হিবেসে বর্ণিত হয়ে থাকে।   উল্লেখযোগ্য ঘটনাসমূহ   ১৯৫০-এর দশক স্নায়ুযুদ্ধের জন্য একটি গুরুত্বপূর্ণ ও ঘটনা বহুল সময়কাল। শহরের আশেপাশে গড়ে উঠেছে শহরতলির মতো আবাসন গৃহ। কিন্তু এই সময়ে রাজনৈতিক ও সাংস্কৃতিকভাবে রক্ষণশীলতার জন্যমানবাধিকার কিছু দাবী উপেক্ষিত হয়েছিল।এই রক্ষণশীল প্রবণতার প্রতিক্রিয়া হিসাবে, প্রতিবিপ্লবী-সংস্কৃতি হিসাবে যুব সংস্কৃতির জন্ম হয়েছিল, যা ১৯৬০-এর দশকে উল্টো-সংস্কৃতির বিস্ফোরক বৃদ্ধির দিকে পরিচালিত করে।  এছাড়াও, কোরিয়ান যুদ্ধের পরে পূর্ব-পশ্চিম ব্লকের উত্তেজনার কারণে, একটি সামরিক অস্ত্র প্রতিযোগিতা, একটি মহাকাশ গবেষণা প্রতিযোগিতা বেড়ে গিয়েছিল। এই উত্তেজনা রাজনৈতিক সংশোধনবাদের দিকে পরিচালিত করে সোভিয়েত ইউনিয়নকে।    তথ্যসূত্র    বহিঃসংযোগ    Heroes of the 1950s – slideshow by Life magazine    Footage from the 1950s  1950s Video Timeline  বিষয়শ্রেণী:১৯৫০-এর দশক বিষয়শ্রেণী:২০শ শতাব্দী
থাম্ব| উইটলি কোর্ট টমাস ফোলি, ১ম ব্যারন ফোলি (৮ আগস্ট ১৭১৬ - ১৮ নভেম্বর ১৭৭৭), ছিলেন একজন ব্রিটিশ জমির মালিক এবং রাজনীতিবিদ।   কর্মজীবন  তিনি হেয়ারফোর্ডশায়ারের স্টোক এডিথ এস্টেটের উত্তরাধিকারী হয়ে ১৭৪৯ সালে তার পিতার উত্তরাধিকারী হন। ফোলিও ছিলেন থমাস ফোলি, ২য় ব্যারন ফোলির (একটি উপাধি যা ১৭৬৬ সালে পরেরটির মৃত্যুতে বিলুপ্ত হয়ে যায়) এর চাচাতো ভাই, নাম এবং উত্তরাধিকারী ছিলেন, এইভাবে উইটলি কোর্ট এবং বিস্তৃত গ্রেট উইটলি এস্টেটও উত্তরাধিকারসূত্রে পেয়েছিলেন। এর মধ্যে ওয়াইল্ডেন এবং শেলসলি ওয়ালশের লোহার কাজ অন্তর্ভুক্ত ছিল, যা তার জীবনের শেষের দিকে ইজারা দেওয়া হয়েছিল। থাম্ব| স্টোক এডিথ তিনি ১৭৪১ সালে ড্রয়েটউইচের জন্য হাউস অফ কমন্সে নির্বাচিত হন, একটি নির্বাচনী এলাকা যেখানে তিনি ১৭৪৬ সাল পর্যন্ত প্রতিনিধিত্ব করেছিলেন এবং আবার ১৭৫৪ থেকে ১৭৬৮ পর্যন্ত, তারপরে ১৭৬৮ এবং ১৭৭৬ এর মধ্যে হেয়ারফোর্ডশায়ারের প্রতিনিধিত্ব করার জন্য নির্বাচন হয়েছিল। পরের বছর তার চাচাতো ভাইয়ের কাছে থাকা শিরোনামটি পুনরুজ্জীবিত হয়েছিল যখন ফোলিকে উরসেস্টার কাউন্টির কিডারমিনিস্টারের ব্যারন ফোলি হিসাবে পিয়ারে উন্নীত করা হয়েছিল।   তথ্যসূত্র   বিষয়শ্রেণী:গ্রেট ব্রিটেনের সংসদ সদস্য ১৭৭৪-১৭৮০ বিষয়শ্রেণী:গ্রেট ব্রিটেনের সংসদ সদস্য ১৭৬৮-১৭৭৪ বিষয়শ্রেণী:গ্রেট ব্রিটেনের সংসদ সদস্য ১৭৬১-১৭৬৮ বিষয়শ্রেণী:গ্রেট ব্রিটেনের সংসদ সদস্য ১৭৫৪-১৭৬১ বিষয়শ্রেণী:গ্রেট ব্রিটেনের সংসদ সদস্য ১৭৪১-১৭৪৭ বিষয়শ্রেণী:ইংল্যান্ডের নির্বাচনী এলাকা থেকে গ্রেট ব্রিটেনের সংসদ সদস্য বিষয়শ্রেণী:ট্রিনিটি কলেজ, কেমব্রিজের প্রাক্তন শিক্ষার্থী বিষয়শ্রেণী:ওয়েস্টমিনস্টার স্কুল, লন্ডনে শিক্ষিত ব্যক্তি বিষয়শ্রেণী:১৭৭৭-এ মৃত্যু বিষয়শ্রেণী:১৭১৬-এ জন্ম বিষয়শ্রেণী:ফোলি পরিবার
পরিতোষ চক্রবর্তী (জন্ম: ১৬ ডিসেম্বর ১৯৪৮) বাংলাদেশের একজন রাজনীতিবিদ। তিনি রংপুর-২ আসনের সংসদ সদস্য ছিলেন।  প্রাথমিক জীবন পরিতোষ চক্রবর্তী ১৬ ডিসেম্বর ১৯৪৮ সালে তৎকালীন পূর্ব পাকিস্তানের রংপুর জেলায় জন্মগ্রহণ করেন। তিনি রংপুর কারমাইকেল কলেজ থেকে ইংরেজি বিভাগে অনার্স শেষ করেন এবং পরে রাজশাহী ইউনিভার্সিটি থেকে ইংরেজি বিভাগে মাস্টার্স সম্পন্ন করেন।  রাজনৈতিক জীবন পরিতোষ চক্রবর্তী ছাত্র ইউনিয়নের মাধ্যমে রাজনৈতিক জীবন শুরু করেন। আশির দশকে তিনি বাংলাদেশের কমিউনিস্ট পার্টি রাজনীতিতে যুক্ত হন।  জাতীয় পার্টিতে যোগ দিয়ে তিনি পঞ্চম জাতীয় সংসদে হুসেইন মুহাম্মদ এরশাদের ছেড়ে দেয়া রংপুর-২ আসনের ১৯৯১ সালের উপনির্বাচনে সংসদ সদস্য নির্বাচিত হন।  ১৯৯৫ সালে খালেদা জিয়ার হাতে ফুল দিয়ে বিএনপিতে যোগ দেন। তিনি বাংলাদেশ জাতীয়তাবাদী দলের রংপুর জেলা সহ-সভাপতি বদরগঞ্জ উপজেলা বিএনপির সভাপতি হিসেবে দায়িত্ব পালন করেন।  তিনি ১২ আগস্ট ২০১৬ তারিখে বাংলাদেশ জাতীয়তাবাদী দল থেকে পদত্যাগ করেন।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:১৯৪৮-এ জন্ম বিষয়শ্রেণী:রংপুর জেলার রাজনীতিবিদ বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:পঞ্চম জাতীয় সংসদ সদস্য বিষয়শ্রেণী:রাজশাহী বিশ্ববিদ্যালয়ের প্রাক্তন শিক্ষার্থী বিষয়শ্রেণী:কারমাইকেল কলেজ, রংপুরের প্রাক্তন শিক্ষার্থী বিষয়শ্রেণী:বাংলাদেশের কমিউনিস্ট পার্টির সাবেক রাজনীতিবিদ বিষয়শ্রেণী:জাতীয় পার্টির সাবেক রাজনীতিবিদ
কোরাপুট লোকসভা কেন্দ্রটি ওড়িশা রাজ্যের ২১ টি লোকসভা কেন্দ্রের একটি এবং ১৯৫৭ সালের লোকসভা কেন্দ্রটি প্রতিষ্ঠিত হয়।  এই কেন্দ্রটি তফসিলী উপজাতিদের জন্য সংরক্ষিত এবং মোট ৭ টি বিধানসভা কেন্দ্র নিয়ে গঠিত। এই লোকসভা কেন্দ্রর সদর দফতর কোরাপুট শহরে অবস্থিত। লোকসভা কেন্দ্রের অন্তর্গত এলাকার সরকারি ভাষা হল ওড়িয়া।  এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।  ইতিহাস এই লোকসভা কেন্দ্রে ১৯৫৭ সালে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে।  বিধানসভা কেন্দ্রগুলি লোকসভা কেন্দ্রটি ওড়িশা রাজ্যের ১৪৭ টি বিধানসভা কেন্দ্রের মধ্যে ৭ টি বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য ওড়িশা বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই ৭ টি বিধানসভা কেন্দ্র সর্বশেষ ২০১৯ সালে নির্বাচন অনুষ্ঠিত হয়।   গুনুপুর বিধানসভা কেন্দ্র এই বিধানসভা কেন্দ্রটি ওড়িশা রাজ্যের বিধানসভা কেন্দ্রগুলির মধ্যে ১৩৮ নং বিধানসভা কেন্দ্রের।  এই কেন্দ্রটি তফসিলী উপজাতিদের জন্য সংরক্ষিত।  বিসাম-কটক  বিধানসভা কেন্দ্র এই বিধানসভা কেন্দ্রটি ওড়িশা রাজ্যের বিধানসভা কেন্দ্রগুলির মধ্যে ১৩৯ নং বিধানসভা কেন্দ্রের। এই কেন্দ্রটি তফসিলী উপজাতিদের জন্য সংরক্ষিত।  রায়গাদা বিধানসভা কেন্দ্র এই বিধানসভা কেন্দ্রটি ওড়িশা রাজ্যের বিধানসভা কেন্দ্রগুলির মধ্যে ১৪০ নং বিধানসভা কেন্দ্রের। এই কেন্দ্রটি তফসিলী উপজাতিদের জন্য সংরক্ষিত।   লক্ষ্মীপুর  বিধানসভা কেন্দ্র এই বিধানসভা কেন্দ্রটি ওড়িশা রাজ্যের বিধানসভা কেন্দ্রগুলির মধ্যে ১৪১ নং বিধানসভা কেন্দ্রের। এই কেন্দ্রটি তফসিলী উপজাতিদের জন্য সংরক্ষিত। জয়পুর বিধানসভা কেন্দ্র এই বিধানসভা কেন্দ্রটি ওড়িশা রাজ্যের বিধানসভা কেন্দ্রগুলির মধ্যে ১৪৩  নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।  পোত্তাঙ্গী  বিধানসভা কেন্দ্র এই বিধানসভা কেন্দ্রটি ওড়িশা রাজ্যের বিধানসভা কেন্দ্রগুলির মধ্যে ১৪৪ নং বিধানসভা কেন্দ্রের। এই কেন্দ্রটি তফসিলী জাতিদের জন্য সংরক্ষিত।  কোরাপুট  বিধানসভা কেন্দ্র এই বিধানসভা কেন্দ্রটি ওড়িশা রাজ্যের বিধানসভা কেন্দ্রগুলির মধ্যে ১৪৫ নং বিধানসভা কেন্দ্রের। এই কেন্দ্রটি তফসিলী উপজাতিদের জন্য সংরক্ষিত।  বর্তমান ও প্রাক্তন বিজয়ী সাংসদদের তালিকা  নিচের সারণীটি শুরু থেকে শেষ নির্বাচন পর্যন্ত এই সংসদীয় আসনের সকল বিজয়ী ও  প্রাক্তন সংসদ সদস্যের নাম উপস্থাপন করে। এটি প্রতিটি এমপি দ্বারা প্রাপ্ত ভোটের সংখ্যা এবং তারা যে রাজনৈতিক দলের সাথে যুক্ত তাও দেখায়। আসনটির বর্তমান সংসদ সদস্য হলেন ভারতীয় জাতীয় কংগ্রেস-এর সপ্তগিরি শঙ্কর উলাকা।   ফলাফল  নিচের ছকে ২০১৯ সালের সাধারণ নির্বাচনে প্রাপ্ত ভোট সংখ্যার হিসাবে প্রথম ৩ জন প্রার্থীর নাম প্রদান করা হয়েছে।   দল  প্রার্থী   ভোট সংখ্যা  শতাংশ   পরিবর্তন ভারতীয় জাতীয় কংগ্রেসসপ্তগিরি শঙ্কর উলাকা	৩,৭১,১২৯	৩৪.৩৬	-৩.৬২বিজেডি কৌশল্যা হিক্কা	৩,৬৭,৫১৬	৩৪.০২	-৫.৯১বিজেপিজয়রাম পাঞ্জি	২,০৮,৩৯৮	১৯.২৯	+১০.২   আরও দেখুন   ওড়িশার লোকসভা কেন্দ্রের তালিকা  তথ্যসূত্র   আরও পড়ুন   Surjit S. Bhalla. Citizen Raj: Indian Elections 1952-2019 (2019    Prannoy Roy, Dorab R. Sopariwala . he Verdict:Decoding India's Elections (2019)  বহিঃসংযোগ    ভারতে লোকসভা কেন্দ্রের তালিকা  লোকসভা নির্বাচনের ফলাফল সরাসরি ২০১৯  লোকসভা নির্বাচন  বিষয়শ্রেণী:ওড়িশার লোকসভা কেন্দ্র বিষয়শ্রেণী:কোরাপুট জেলা বিষয়শ্রেণী:রায়গড়া জেলা